Guillermo Quindós

Guillermo Quindós Andrés (Urioste-Ortuella (Bizkaia), 1960) Medikuntzan eta Kirurgian lizentziatua, 1987an doktoregoa eskuratu zuen aparteko sariarekin, Euskal Herriko Unibertsitateko Medikuntza Fakultatean, Bilbon. Gaur egun, 2001az geroztik, Mikrobiologiako katedraduna da Medikuntza eta Erizaintza Fakultatean. Immunologia, Mikrobiologia eta Parasitologiako Sailaren eta bertako doktorego programaren zuzendaria izan da (2017-2021).https://www.ehu.eus/eu/web/idazkaritza-nagusia/zientzia-eta-gizarte-garapenaren-eta-transferentziaren-arloko-errektoreordea/curriculum-vitae Eva Ferreira Garcíaren taldeko Zientzia eta Gizartea Garapena eta Transferentziaren errektoreordea, sare-profil anonimo batetik Jose Ramon Bengoetxeari erasotzen harrapatu izana ondoren, 2024ko azaroaren 11an bere dimisioa aurkeztu zuen.https://www.naiz.eus/eu/info/noticia/20241112/estupor-y-malestar-entre-el-estudiantado-de-la-upv-ehu-ante-los-insultos-de-quindos 

 Quindósen ibilbide akademikoa 
Guillermo Quindósek curriculum oparoa du EHUn. Candidiasis y otras infecciones humanas asociadas a biopelículas microbianas (IT 990-16) Euskal Unibertsitate Sistemaren A motako ikertalde finkatua zuzentzen du. Berrogeitik gora lehia bidezko ikerketa proiektuetan eta enpresa edo erakundeekiko kontratuetan parte hartu du. 22 doktorego tesi zuzendu ditu, eta 200 zientzia artikulu, kapitulu eta liburu baino gehiago argitaratu ditu Mikrobiologia Medikoaren eta Gaixotasun Infekziosoen arloetan. Revista Iberoamericana de Micología aldizkariko zuzendaria da, eta Frontiers in Microbiology-Infectious Diseases aldizkariko argitaratzaile elkartua. Jakintzaren dibulgazioari dagokionez, Radio Euskadiko La Mecánica del Caracol saioaren Mundo Micro sekzioko kolaboratzailea da, eta testuak idazten ditu Mikrobios-en (Ehusfera), Mikrosphera-n (SciLogs, Ikerketa eta Zientzia) eta The Conversation-en.https://www.ehu.eus/eu/web/idazkaritza-nagusia/zientzia-eta-gizarte-garapenaren-eta-transferentziaren-arloko-errektoreordea/curriculum-vitae

 2024ko EHUko hauteskundeak 
Azaroaren 8an hasi zen EHU Euskal Herriko Unibertsitateko errektoretzarako hauteskunde kanpaina. Azaroaren 11an salatu zuen Joxerramon Bengoetxea errektoregaiak Ferreiraren taldeko errektoreorde eta hautagaitzako kide batek X sare sozialean troll kontu bat sortu zuela, Bengoetxearen hautagaitzako kideak «iraintzeko eta difamatzeko».https://www.berria.eus/euskal-herria/bere-hautagaitzaren-balioen-kontrako-portaera-egotzi-dio-ferreirak-dimititu-duen-errektoreordeari_2133455_102.html Afera Informatika Fakultateko ikasle  batek atera zuen argitara.https://www.berria.eus/iritzia/derradan-bidenabar/errektoreordea-gordeketan_2133403_102.html Bengoetxearen esanetan, informatika ikasle batek txosten oso bat bidali zion, eta bertan frogatu zuen, «ziurtasun osoz», Eva Ferreiraren taldeko errektoreorde bat zegoela troll kontu «oldarkorrenetako baten» atzean, artean haren hautagaitzako kidea zena. Izenik ez zuen eman, baina honela azaldu du: «Haren sakelako telefono pertsonala eta posta elektronikoko kontua ageri dira X sare sozialeko troll kontu horretako profilari atxikita». Quindosek, bestetik, mezua zabaldu zuen bere dimisioaren berri emanez, eta horren arrazoia zehaztuz. Esan zuen mezu horiek «testuinguru pertsonalean» zabaldu zituela, «izena eta kargua aipatu gabe», eta helburua ez zela mezuok «irismen publikoa» izatea.https://www.berria.eus/euskal-herria/ferreirak-jakinarazi-du-quindos-errektoreordeak-dimisioa-eman-duela-sare-sozialetan-argitaratutako-mezuengatik_2133348_102.htmlhttps://www.diariovasco.com/sociedad/educacion/quindos-pide-perdon-defiende-queria-incidir-campana-20241111171412-nt.html?ref=https%3A%2F%2Fwww.google.com%2F

Bere kontu ezkututatik beste hautagaiak mespretxusko hitzekin azaltzen zituen: “Pijoflautas”, “abuelito dulce” edo “comisaria política” ziren Quindósek erabilitako hitz batzuk.https://www.lavanguardia.com/local/paisvasco/20241111/10098505/asi-insultaba-cuenta-fake-vicerrector-universidad-pais-vasco.html«Con estos pijoflautas, mimados por sus papaítos, que se creen revolucionarios, pero jodiendo a los trabajadores y a la universidad pública, tenéis poco que hacer como no les apliquéis la normativa: sanciones, multas y trabajos sociales. Aunque si trabajan, igual se lesionan!». https://www.naiz.eus/eu/info/noticia/20241111/dimite-el-vicerrector-de-ehu-guillermo-quindos-tras-atacar-en-redes-al-candidato-bengoetxea 

 Obra 
Artikulu ugariren egilea da. Liburuak ere plazaratu ditu:https://dialnet.unirioja.es/servlet/autor?codigo=1053220
 Micología Clínica,  Elsevier, 2015. ISBN: 978-84-9022-594-3
 Diagnóstico de la candidiasis invasora detectando anticuerpos anti-micelio, Pontón San Emeterio, José eta Moragues Tosantos, María Dolores baterarekin. ISBN:978-84-609-2611-5.
 Detección de anticuerpos anti-micelio y manosa sérica en el diagnóstico de las candidiasis sistémicas, Euskal Herriko Unibertsitatea (1987). Doktoreago tesia.

 Erreferentziak 

 Kanpo estekak 
 Guillermo Quindós irakaselaren curriculuma EHUko webgunean.

Kategoria:Euskal Herriko Unibertsitateko ikertzaileak
Kategoria:Euskal Herriko Unibertsitateko irakasle osoak
Kategoria:Ortuellarrak
Kategoria:Euskal Herriko mikrobiologoak